Provënz Limburg (Holland)
D'Provënz Limburg (limburg.: Lèmburg, Limburg) ass eng vun den zwielef hollännesche Provënzen a läit am Südoste vum Land.

Si ass dat, wat vun der Provënz Limburg op der hollännescher Säit Rescht ass, déi 1815 zesumme mat den aneren 16 Provënze vum Vereenegte Kinnekräich vun den Nidderlande gegrënnt gouf, a vun där dann 1839, duerch den Traité vu London, en Deel der Belsch zougeschloe gouf.

D'Haaptstad ass Maastricht.

D'Provënz Limburg grenzt am Osten un Däitschland, am Süden un déi belsch Provënzen Limburg a Léck, am Westen an Nordwesten un d'Provënz Nordbrabant, an am Norden un d'Provënz Gelderland.

Sproochen
Nieft der offizieller Amtssprooch Hollännesch gëtt an der Provënz Limburg nach Limburgesch geschwat, eng nidderfränkesch Sprooch déi zanter 1997 vun der hollännescher Regierung als Regionalsprooch vu Limburg unerkannt ass. Uechter d'Provënz gi verschidden Dialekter geschwat. Ausserdeem gëtt zu Kerkrade Kerkraads geschwat, eng Dialektvariant vum Ripuareschen.

Gemengen 
Zanter 2019 ass d'Provënz a follgend 31 Gemengen opgedeelt

 Beek
 Beekdaelen
 Beesel
 Bergen
 Brunssum
 Echt-Susteren
 Eijsden-Margraten
 Gennep
 Gulpen-Wittem
 Heerlen
 Horst aan de Maas
 Kerkrade
 Landgraaf
 Leudal
 Maasgouw
 Maastricht
 Meerssen
 Mook en Middelaar
 Nederweert
 Peel en Maas
 Roerdalen
 Roermond
 Simpelveld
 Sittard-Geleen
 Stein
 Vaals
 Valkenburg aan de Geul
 Venlo
 Venray
 Voerendaal
 Weert

Flëss an der Provënz mat hiren hollänneschen Nimm

Kuckt och 
 Limburg fir déi verschidde Bedeitunge vun deem Numm
 Provënz Limburg
 Provënz Limburg (Belsch)

Um Spaweck